**YH2 Taloustieto**

**Viikko 16 – 5. ja 6.kurssikerta**

Tällä viikolla annan teille projektin koko viikoksi eli en laita erikseen joka tunnille tehtäviä. Tarkoituksena on käydä omatoimisesti kappaleet 5-8 (ne ovat melko lyhyitä ja hankalaa asiaa on vähän eli älä pelästy etukäteen työmäärää). Kappaleet käsittelevät hinnan määräytymistä markkinoilla, vapaata kilpailua, yrittäjyyttä ja ulkomaankauppaa. Jos käytät Kanta-kirjasarjaa, etsi vastaavat kappaleet sieltä.

Suosittelen jakamaan työmäärän osiin koko viikoksi. Kerralla ei kannata yrittää sisäistää neljää kappaletta. **Tee tehtävät osissa, mutta palauta ne yhdessä Word-tiedostossa Peda.netiin viimeistään sunnuntaina 19.4 klo21.**

**Ohjeet viikolle:**

* Opiskele omatoimisesti kappaleet 5-8 (jos käytät Kanta-kirjasarjaa, etsi sieltä vastaavat). Katso samalla minun tekemät muistiinpanot ja oheismateriaali PowerPointeista. Asiaa on paljon kappaleissa, mutta kaikki ei ole niin tärkeää. Suosittelen siis katsomaan muistiinpanoistani kaikista oleellisimmat asiat, kun alat tekemään omia muistiinpanoja
* Lopuksi tee tehtävät ja palauta ne viimeistään sunnuntaina 19.4 klo21. Jos osaat vastata tehtäviin, asia on hyvin hallussa! 😊
* Aluksi voi tuntua, että tehtäviä on paljon. Ne ovat kuitenkin hyvin lyhyitä ja lyhyt vastaus riittää

Huom! Tehtävistä ei kannata ottaa stressiä. Yritä vain sisäistää tärkeimmät asiat. Valitettavasti asiaa on paljon kurssilla ja meidän on pakko pitää yllä kovaa tahtia, jotta ehdimme käymään kaiken läpi. Jos jokin asia tuntuu monimutkaiselta kirjassa, sitä kannattaa esim. Googlettaa tai kysyä joltain muulta. Usein asia voi aueta paremmin, kun sen lukee jostain eri lailla kirjoitettuna

* Jos ongelmia ilmenee, ole minuun yhteydessä Wilmassa!

**Viikon tehtävät:**

Hinta määräytyy markkinoilla

1. Mitkä asiat vaikuttavat tuotteen kysyntään ja tuotteen hintaan?
2. Perustele väite: Markkinahinta on aina kompromissi.
3. Perustele väite: Hinnat antavat tietoa kuluttajien mieltymyksistä.

Vapaa kilpailu

1. Perustele väite: Vapaasta kilpailusta on paljon hyötyä.
2. Vertaile lyhyesti vapaata markkinataloutta ja sosialistista talousjärjestelmää
3. Kerro lyhyesti erilaisista markkinamuodoista ja niiden ominaisuuksista
4. Millä perusteella monopolit voivat olla joskus hyväksyttäviä?
5. Miten vapaata kilpailua edistetään Suomessa?

Yritykset

1. Valitse kaksi yritysmuotoa ja esitä niistä keskeisiä piirteitä. Anna esimerkkejä, kenelle kyseinen yritysmuoto sopisi hyvin
2. Miksi yrityksen voitto on välttämätöntä:

* yritykselle
* kuluttajalle
* kansantaloudelle

1. Jos perustaisit yrityksen, minkä alan yrityksen perustaisit ja millainen yritysmuoto olisi hyvä? Luettele yrityksen perustamisen vaiheet.

Ulkomaankauppa

1. Miksi Suomi on riippuvainen ulkomaankaupasta?
2. Katso PowerPointista dia liittyen Suomen tavaravientiin 2018. Anna jokaisesta tuoteluokasta (6kpl) kaksi esimerkkituotetta
3. Lue Ylen artikkeli koronan vaikutuksesta vientiin ja tuontiin (löytyy PowerPointista) ja vastaa kysymyksiin:

* Millaisia ongelmia syntyy, jos vienti ei vedä?
* Minkä teollisuusalan tuotetta Helsingin satamasta viedään eniten ulkomaille?
* Useat matkustajalautat tuovat mukanaan myös rahtia. Mitä rahtia ne kuljettavat ja mikä toiminnan tilanne on nyt, kun matkustajamäärät ovat hyvin pienet?
* Millaisia vaikutuksia olisi sillä, jos vienti ja tuonti pysähtyisivät lähes kokonaan? Mieti yksilön ja koko Suomen näkökulmasta.